BiH i izbori: Stranačje ili evropeizam
Realna je bojazan  da u  BiH neće biti promjena prije zamaha  predizbornih kampanja političkih stranaka,  kampanja u kojima će, umjesto
Kako budu proticali mjeseci ove, 2010. godine, šanse da Bosna i Hercegovina prije izbora napravi ozbiljnije korake ka novom, modernijem ustrojstvu bivaće manje. Promjene jesu neophodne, ističu evropski parlamentarci, koji uz obećanje da Evropska unija neće dići ruke od zemlje u koju je uložila krupan politički kapital, pozivaju domaće političare da stvari pokrenu sa mrtve tačke. <!-- IMAGE --> Realna je bojazan da u BiH neće biti promjena prije zamaha predizbornih kampanja političkih stranaka, kampanja u kojima će, umjesto evropskih ciljeva, u prvom planu biti što bolji stranački izborni plasman. U Evropskom parlamentu nisu uvjereni da bi se nešto značajnije moglo desiti u zemlji kojoj su promjene pitanje opstanka jer oni koji do sada nisu ništa činili na boljitku BiH, teško da će u predizborno vrijeme priomijeniti navike. Šef delegacije za Crnu Goru, Srbiju, BiH, Albaniju i Kosovo Eduard Kukan ocjenjuje: <!-- IMAGE --> Članica Evropskog parlamenta iz Švedske Anna Ibrišagić dodaje: Ako domaći političari imaju važnijeg posla od koliko toliko uspješnog vođenja zemlje i, posebno, ako to što čine predstavlja jasno podrivanje ionako krhkih temelja države, ko će tada djelovati – njihova uspavana savjest i svijest ili, možda, međunarodna zajednica, predstavljena u BiH Visokim predstavnikom, gospodinom Inzkom? Član Evropskog parlamenta iz Austrije Hannes Swoboda o tome nema dilema: Pozive za buđenje u Bosni i Hercegiovini šalju i iz Vijeća Evrope, tražeći da promjene započnu prvim korakom - prilagođavanjem državnog ustava presudi Evropskog suda za ljudska prava kojom se traži da bude otvorena mogućnost da na izborima budu birani i pripadnici manjina. To je prvi koji će korak će, nadaju se u Vijeću, otvoriti prostor i za drugi, što bi onda moglo mirisati na reforme kakve su bosanskoherecgovačkom državnom ustrojstvu više nego neophodne.